Dev Speediga haakub ka järgmine teema,  millest ma küll rääkisin veidi ka eelmises blogipostis, aga et informatsiooni radiaatorid on nii head asjad, siis ma räägin veel. Atlassiani mehed saavad ka sellest aru ja tegid olulise edasiarenduse olemasolevatele (ja juba niigi väga headele ja konfitavatele dashboardidele). Peamiselt seisneb küll nähtav muutus "ainult" värvides ja fontides, mis said täienduse, et need sobiks suurele ekraanile ja selle läbi ka seinale. Kõik see algas nende Jira teamis omaette häkkimisest, kus nad tõmbasid kokku erinevat  infot, et seinal staatust näidata. Ehk nagu ikka, kõik head asjad algavad väikse grupi inimeste suurest entusiasmist. Nüüd on tulemus see, et Wallboard-i plugin on olemas ja ilmub varsti ka standalone Jira koostisse.  Vaadake ise, kuidas see kõik välja näeb.